อัตราเงินเฟ้อทั่วไป คือ อัตราการเปลี่ยนแปลงของราคาสินค้าและบริการที่ผู้บริโภคต้องพบเจอทุกกลุ่มสินค้า ใช่หรือไม่
ใช่ ความน่ากลัวของเงินเฟ้อ คือ ทำให้ค่าของเงินลดลง วิธีต่อสู้ให้ชนะเงินเฟ้อหนีไม่พ้นการหาช่องทางการลงทุน เพื่อสร้างผลตอบแทนให้ชนะเงินเฟ้อให้ได้
ความต่อเนื่องและระยะเวลาลงทุนที่นานพอ จะช่วยให้ชนะเงินเฟ้อ และยังมีโอกาสได้รับประโยชน์จากผลตอบแทนทบต้น ซึ่งทำให้เงินลงทุนเติบโตได้อย่างเต็มที่
เคยสงสัยกันหรือเปล่าว่า “ทำไมเงิน 100 บาท ซื้อของได้น้อยลงทุกปี” ทำไมข้าวกะเพราหมูสับราคาแพงขึ้นเรื่อย ๆ จากเมื่อ 20 ปีก่อน ราคา 25 บาท ปัจจุบันปี พ.ศ. 2564 ราคาขยับไป 50 บาท
 การที่ข้าวของราคาแพงขึ้นหรือเงินจำนวนเท่าเดิมแต่ซื้อของได้น้อยลง เป็นผลมาจากสิ่งที่เรียกว่า “เงินเฟ้อ” แสดงว่าเงินเฟ้อมีผลต่อมูลค่าของเงิน ดังนั้น จึงต้องหาวิธีเพื่อต่อสู้ให้ชนะเงินเฟ้อ
ที่มา : ธนาคารแห่งประเทศไทย
* อัตราเงินเฟ้อทั่วไป คือ อัตราการเปลี่ยนแปลงของราคาสินค้าและบริการที่ผู้บริโภคต้องพบเจอทุกกลุ่มสินค้า
** อัตราเงินเฟ้อพื้นฐาน คือ อัตราเงินเฟ้อทั่วไป ที่ไม่นำสินค้าในกลุ่มอาหารสดและพลังงานมาคำนวณ
 ค่าเฉลี่ยระยะยาวตั้งแต่ปี พ.ศ. 2529 – 2563 ของอัตราเงินเฟ้อทั่วไปและอัตราเงินเฟ้อพื้นฐาน มีค่าประมาณ 2.92% และ 2.44% ตามลำดับ หมายความว่า ราคาสินค้าโดยทั่วไปแพงขึ้นปีละ 2.92% หรือกล่าวได้ว่าถ้าต้องการซื้อสินค้าและบริการที่มีราคา 100 บาท ในปี พ.ศ. 2529 จะต้องใช้เงิน 273 บาท ในปี พ.ศ. 2563
 จากข้อมูลเงินเฟ้อตั้งแต่ปี พ.ศ. 2529 จะเห็นได้ว่าเงินเฟ้อเพิ่มขึ้นประมาณ 3% ต่อปีในระยะยาว ส่งผลต่ออำนาจการจับจ่ายสินค้าและคุณภาพชีวิตในอนาคต ซึ่งในการที่จะชนะเงินเฟ้อได้จำเป็นต้องใช้เครื่องมือในการลงทุนเพื่อสร้างผลตอบแทน ซึ่งปัจจุบันมีให้เลือกอยู่หลากหลายวิธีด้วยกัน
4.ข่าวเศรษฐกิจและการเงิน,5.ความรู้ทางการเงิน